Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: iskolai oktatásának irányelve kiadásáról szóló 32/1997. (XI. 5.) MKM rendelet 2. számú melléklete I. része 1. pontjának
Paragraph Index: 1483

b) valamely személynek vagy csoportnak alacsonyabb színvonalú oktatásra való korlátozása”. A hátrányos megkülönböztetés ténye független a diszkrimináció elõidézõjének szándékától. Nem kizárólag azt az intézkedést kell tehát diszkriminatívnak tekinteni, melynek kifejezett célja a roma tanulók hátrányos megkülönböztetése, hanem azt is, mely azt eredményezi. Megállapítható, hogy a képviselõ-testület az alapítványi iskola támogatásával azt kívánta elérni, hogy az kb. 70 jászladányi tanuló, aki más községekben jár iskolába, a településen folytassa tanulmányait. Ezt a nem kifogásolható célt azonban jogsértõ módon kívánták megvalósítani. A tanulókat két csoportra osztották – a polgármester szóhasználatával élve –: „tanulni kívánó és a tanulást eleve elutasító” gyermekre. Ahelyett, hogy tanórán kívüli foglalkozásokkal, valamilyen többletismeret nyújtásával érdekeltté tették volna a szülõket a Jászladányi Általános Iskola választására, egy új intézmény létrehozását szorgalmazták. Tudatában voltak annak, hogy bár az alapítványi iskolába elvileg bármely gyermek járhat, de a havi 3000 forintos tandíj ki fogja szûrni a „nemkívánatosnak” tartott gyermekeket. Miután a kisebbségi önkormányzat felhívta a figyelmüket erre a tényre, tisztában kellett azzal is lenniük, hogy az alapítványi iskolából szinte kivétel nélkül kiszorulnak a roma tanulók, hiszen családjuk nem tudja a tandíjat fizetni. Ennek ellenére a képviselõ-testület nem utasította el a szegregációt, iskolai elkülönítést eredményezõ gyakorlatot, hanem helyesnek és támogatásra érdemesnek tartotta azt. A polgármester 2000. november 21-én kelt határozati javaslatban a Jászladányon kialakult társadalmi differenciálódással indokolta az alapítványi iskola önkormányzati támogatásának szükségességét. A romák és nem romák együttélésérõl, illetve a cigány kisebbségrõl a következõ megállapítások szerepelnek a határozati javaslatban: „Ezek ellenére szembetûnõ a kulturális különbözõsége a magyarságétól, amely a napi életvitelben is leszûrhetõ. A szocializmusban az erõszakos integrálást képviselte a politikai hatalom, amely a tömbszerû cigány lakóközösségek felszámolásában és elszórtan a magyar közösségek közé történõ betelepítésében realizálódott. Ez az erõszakolt folyamat nem a toleranciát növelte a két népcsoport között. (...) A cigányság demográfiai robbanása következtében, a mesterségesen gerjesztett intolerancia csírái felerõsödtek, amelyek egy olyan településen, ahol egy intézményi háló mûködik (egy iskola, egy óvoda), azon belül törnek felszínre. A jászladányi társadalomban a cigány–magyar törésvonal erõsödik, ha egybeesik a szegény–gazdag törésvonallal. Ezen társadalmi konfrontációt el kell kerülni.” Álláspontom szerint az alapítványi iskola önkormányzati támogatásában az a nyíltan ki nem mondott, de valójában létezõ cél is szerepet játszott, hogy a roma és nem roma tanulókat különválasszák. A hátrányos megkülönböztetés ténye ugyanakkor e szándék bizonyítása nélkül is megállapítható. A jászladányi oktatási intézmény három épületbõl áll. A Baross utcai épület az 1960-as években épült. A település másik részén, a Hõsök terén található épület kb. 140 éves. Ez utóbbival van közös udvara az 1990-es években felépített Jókai úti épületnek. Az önkormányzat tehát az új, modern, világos épület felét adta át az alapítványi iskolának. Az önkormányzat határozatában kijelölte, hogy a Jókai úti épület mely részét adja bérbe a Jászladányi Zana Sándor Imre Nevelési, Oktatási Közhasznú Alapítványnak. Ez a határozat az alapja a késõbbi bérleti szerzõdésnek. A rendelkezésemre álló jegyzõkönyv szerint a Hõsök téri épületben található, több tanterem egybenyitásával létrehozott tornaterem az alapítványi iskolához került. Az önkormányzati fenntartású iskola tanulóinak télen a kb. 1 kilométerre lévõ Baross utcai tornaterembe kellene átjárniuk. A Jókai úti épületben az étkeztetést eddig részben az ebédlõben, részben a napközi konyháján oldották meg. A jövõben az ebédlõt kizárólag az alapítványi iskola tanulói használnák. Megállapítható tehát, hogy az önkormányzati fenntartású Jászladányi Általános Iskola Jókai úti épületében tanuló gyermekek az alapítvánnyal kötött bérleti szerzõdés következtében az eddigieknél hátrányosabb körülmények közé kerültek. Helyzetüket tovább ronthatja, hogy a képviselõ-testületi ülésen a polgármester kijelentette, ha az alapítványi iskolában növekszik a tanulólétszám, „új megosztást kell végezni”. A jövõben tehát elõállhat az a helyzet, hogy az önkormányzati fenntartású intézménybe járó tanulók teljesen kiszorulnak a modern iskolaépületbõl. (Meg kell jegyeznem, hogy az önkormányzat két évre 1000000 forintos bérleti díjért adta át az épületrészt az alapítványnak. Az önkormányzat a havi kb. 40000 forintos bérleti díj fejében magára vállalta a rezsiköltséget [víz, gáz és elektromos áram] is. Nyilvánvaló tehát, hogy a képviselõ-testület jelentõs anyagi forrásokkal kívánja támogatni az alapítványi iskolát, amely összeg egyébként az önkormányzati iskola mûködtetésére lenne fordítható.) A jászladányi önkormányzat hivatkozott határozatai tehát azért is törvény- sértõek, mert a hátrányos megkülönböztetés alkotmányos tilalmába ütköznek. A kisebbségi jogokkal kapcsolatos visszásság orvoslása érdekében az állampolgári jogok országgyûlési biztosáról

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes